ભારતે તેનો એક અખતરો મ્યાનમાર સરહદે થોડા વખત પહેલાં કરી લીધો હતો. ભૂતકાળમાં પણ ભારતીય સેનાએ પાકિસ્તાનીઓને પાઠ ભણાવવા સરહદ પાર ઘા મારેલાં જ હતાં, પણ વાજપેયી સરકાર વખતે કારગીલ યુદ્ધ જે રીતે કરાયું તેના કારણે સેના માટે વિમાસણ ઊભી થઈ હતી. કારગીલ વખતે ભારતે બહુ મક્કમતાપૂર્વક એવું કહ્યું હતું કે પાકિસ્તાન સરહદમાં ઘૂસ્યા વિના જ કારગીલમાં પેસી ગયેલી પાકિસ્તાની સેનાને ખતમ કરી દેવાશે. કારગીલમાં પાકિસ્તાનના બૂરા હાલ થયાં પણ ભારતે પણ નુકસાન ભોગવવું પડ્યુ હતું. તેથી હવે સરહદ પાર જઈને ઘા મારવાનો સમય હતો.